Diari Oficial de la Generalitat Valenciana


Sumari del DOGV 1533, del 02-05-1991 (1991/800109)

ORDRE de 29 d'abril de 1991, de la Conselleria de Cultura, Educació i Ciència, per la qual convoca la provisió de 1 148 places de funcionariat de cossos docents de professors d'ensenyament secundari, professors tècnics de formació professional, professors d'escoles oficials d'idiomes, professors i mestres de taller d'arts plàstiques i disseny i professors de música i arts escèniques
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1533

Data del DOGV
:   02-05-1991

Secció del DOGV
:   AUTORITATS I PERSONAL

Número del document
:   1991/800109


Data del document
:   29-04-1991

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE del día 29 d'abril de 1991, de la Conselleria de Cultura, Educació i Ciència, per la qual convoca la provisió de 1148 places de funcionariat de cossos docents de professors d'Ensenyament Secundari, professors tècnics de Formació Professional, professors d'escoles oficials d'idiomes, professors i mestres de taller d'Arts Plàstiques i Disseny i profesors de Música i Arts Escèniques.  
El Reial Decret 574/1991, del dia 22 d'abril (BOE del 23), pel qual es regula, transitòriament, l'ingrés en la funció pública docent, disposa en l'article 4.1 que la Conselleria de Cultura, Educació i Ciència, els òrgans corresponents de les restants comunitats autònomes i el Ministeri d'Educació i Ciència, realitzaran la convocatòria per a la provisió de places vacants.  
El número 2 d'aquest mateix article estableix que la dita convocatòria podrà ser única per als distints procediments d'ingrés i d'accés corresponents a cada cos en l'àmbit de cada una de les administracions educatives convocants. Aquests procediments estan regulats en l'esmentat Reial Decret i també en el Reial Decret 575/1991, del dia 22 d'abril (BOE del 23), pel qual es regula la mobilitat entre els cossos docents i l'adquisició de la condició de catedràtic.  
Aquesta conselleria, fent ús de les competències que té atribuïdes, acorda convocar procediments selectius d'ingrés i accés a places, situades dins el seu àmbit de gestió, corresponents als cossos de professors d'Ensenyament Secundari, professors tècnics de Formació Professional, professors d'escoles oficials d'idiomes, professors i mestres de taller d'Arts Plàstiques i Disseny i professors de Música i Arts Escèniques, d'acord amb les bases següents:  
BASES COMUNES  
1. Normes generals  
1.1. Es convoquen procediments selectius per a cobrir places, el desglossament de les quals per cossos i sistemes de cobertura és el següent:  
OFERTA PLACES  
 Accés a cossos  
 mateix grup  
 y nivell de  
 Accés a complement  
 Reserva cossos grup Ingrés de destinació  
COS minusvàlids superior lliure i ingrés lliure\* Total  
Professors  
d'ensenyament  
secundari 27 167 907 - 1.347  
Professors  
tècnics de  
formació  
professional - - 38 - 38  
Professors  
d'arts  
plàstiques  
y disseny - 10 7 - 17  
Mestres de  
taller d'arts  
plàstiques  
y disseny - - 5 - 5  
Professors  
d'escoles  
oficiales  
d'idiomes - - - 18 18  
Professors  
de música y  
arts escèniques - - 23 - 23  
Totals 48 938 892 18 1.448  
\* L'assignació de les places corresponents al Cos de Professors d'escoles oficials d'idiomes als procediments d'accés a cossos del mateix grup i nivell de complement de destinació i ingrés lliure es determinarà de forma directament proporcional al nombre d'aspirants admesos per aquests procediments, segons el que disposa aquest apartat.  
La distribució d'aquestes places per cossos, procediments de selecció i especialitats es troben en la base específica d'aquesta convocatòria. L'assignació de places del Cos de Professors d'escoles oficials d'Idiomes per a participar pel procediment d'ingrés lliure, serà determinada per la Conselleria de Cultura, Educació i Ciència, una vegada aprovada la llista d'aspirants admesos i exclosos, i es distribuiran de forma directament proporcional al nombre d'aspirants admesos a aquest procediment i a l'accés a cossos del mateix grup i nivell de complement de destinació.  
Així mateix, l'assignació de places del cos de professors d'escoles oficials d'idiomes, per participar en el procediment d'accés a cossos docents classificats en el mateix grup i nivell de complement de destinació, es realitzarà distribuint, de forma directament proporcional al nombre d'aspirants admesos a aquest procediment i a l'ingrés lliure, les vacants no reservades a altres torns. El nombre de places reservades per a aquest procediment no podrà excedir el 25% de les vacants inicialment assignades a ambdós.  
Les places que hagen quedat vacants per la reserva de minusvàlids i tots altres procediments d'accés, una vegada conclosos, seran agregades a les d'ingrés per torn lliure.  
1.2. A aquestes proves selectives se'ls aplicaran la Llei 1/1990, del dia 3 d'octubre, d'Ordenació General del Sistema Educatiu, el Decret Legislatiu, de data 20 de marq de 1991, del Consell de la Generalitat Valenciana, pel qual s'aprova el text refós de la Llei de la Funció Pública Valenciana; el Reial Decret 574/91, que regulava, transitòriament, l?ingrés en la funció pública docent; el Reial Decret 575/91, segons el qual es regula la mobilitat entre el cossos docents i l'adquisició de la condició de catedràtic i el que disposa aquesta convocatòria.  
1.3 Els processos selectius s'ajustaran al que preveuen les bases comunes d'aquesta convocatòria i el procés haurà de concloure's el 31 de juliol de 1991.  
2. Requisits dels candidats/ates  
Per a ser admesos a la realització dels procediments selectius, els aspirants hauran de complir els següents requisits:  
2.1. Requisits generals:  
2.1.1. Posseir la nacionalitat espanyola.  
2.1.2. Tenir complerts divuit anys.  
2.1.3. Estar en possessió de les titulacions que per a cada cos es detallen en les bases específiques d'aquesta convocatòria. En el cas que la titulació s'haja obtingut en l'estranger, s'haurà de tenir l'homologació corresponent.  
2.1.4. No patir cap malaltia ni estar afectat per limitació física o psíquica que siga incompatible amb l?exercici de la docència.  
2.1.5. No haver estat separat mitjançant expedient disciplinari del servei de cap administració pública, ni trobar-se inhabilitat per a l?exercici de funcions públiques.  
2.1.6. No ser funcionari de carrera del mateix cos a què s'ha optat, excepte si es concorre per a vacants corresponents a una altra especialitat distinta de la qual hom és titular.  
2.2. Requisits específics per a participar per la reserva de minusvàlues.  
2.2.1. Podran participar en aquest torn els aspirants que, a més de complir les condicions generals exigides per a l?ingrés en el cos per què opten, tinguen reconeguda per la Direcció General de Serveis Socials de la Conselleria de Treball i Seguretat Social i, si escau, de l?organisme corresponent del Ministeri d'Educació i Ciència o de les restants comunitats autònomes, una disminució física d'un 33%.  
D'acord amb el que disposa la disposició addicional segona del Decret Legislatiu, del dia 20 de març de 1991, del Consell de la Generalitat Valenciana, pel qual s'aprova el text refós de la Llei de la Funció Pública Valenciana, es reserva un 3% del total de les places convocades.  
2.2.2. L'opció per aquesta reserva haurà de formular-se en la sol·licitud de participació, amb declaració expressa de complir la condició exigida, la qual s'acreditarà, si s'obté plaça, mitjançant el certificat dels òrgans competents.  
Si, en la realització d'aquestes, el tribunal tingués dubtes respecte de la capacitat de l'aspirant per a l?exercici de les activitats habitualment desenvolupades pels funcionaris del cos a què ha optat, podrà demanar el corresponent dictamen de l?òrgan competent, d'acord amb el que preveu l'apartat anterior.  
2.2.3. El procés selectiu es realitzarà en condicions d'igualtat amb els aspirants d'ingrés lliure, sense perjudici de les adaptacions previstes en l'apartat 5.6 de la base comuna 5 d'aquesta convocatòria.  
2.2.4. Els aspirants que hi concórreguen per aquesta reserva no podran concórrer a la mateixa especialitat, pel sistema d'ingrés lliure, per aquesta convocatòria, ni pel MEC ni per cap de les convocatòries de les comunitats autònomes amb competències plenes en matèria educativa. Així mateix, sols podran concórrer a una especialitat per aquest sistema.  
2.3. Requisits específics per a participar per la reserva d'accés a cossos docents de grup superior.  
2.3.1. Podran participar per aquest procediment selectiu, per al qual es reserven un 50% de les places convocades per als cossos de professors d'Ensenyament Secundari i professors d'Arts Plàstiques i Disseny, els funcionaris de carrera dels cossos i escales docents classificats en el grup "B" a què es refereix la legislació vigent de la funció pública, que, a més de les condicions generals, complesquen els següents requisits:  
a) Estar en possessió o en condicions d'obtenir les titulacions, exigides per a l?ingrés en aquests cossos, que s'indiquen en les bases específiques dels dits cossos.  
b) Haver prestat serveis en el seu cos d'origen com a mínim vuit anys, com a funcionari de carrera.  
2.3.2. Els aspirants que hi participen per obtenir places d'aquest accés no podran concórrer a la mateixa especialitat, pel sistema d'ingrés lliure, per aquesta convocatòria, ni per cap de les convocatòries del Ministeri d'Educació i Ciència ni de les comunitats autònomes amb competència plena en matèria d'educació, per la qual cosa si participen per aquest torn quedaran exclosos, d'ofici de qualsevol altre- Així mateix, sols podran concórrer a una especialitat per aquest accés.  
2.4. Requisits específics per a participar pel procediment d'accés a cossos i escales docents classificats en el mateix grup i nivell de complement de destinació.  
2.4.1. Podran participar en aquest procediment els funcionaris de carrera de cossos i escales docents del mateix grup i nivell de complement de destinació que aquell a què han optat, sense que s'hi requeresca cap límit d'antiguitat en el cos d'origen i sempre que hom estiga en possessió de la titulació exigida per a l?ingrés en el dit cos.  
2.4.2. L'accés a aquests cossos podrà realitzar-se per la mateixa o per distinta especialitat de la qual hom és titular en el seu cos d'origen.  
2.4.3. Els aspirants que hi participen per obtenir places d'aquest procediment no podran concórrer a la mateixa especialitat ni a una altra distinta, pel sistema d'ingrés lliure, per aquesta convocatòria, ni per cap de les convocatòries del Ministeri d'Educació i Ciència ni de les restants comunitats autònomes, amb competències plenes en matèria educativa, per la qual cosa si participen per aquest torn quedaran exclosos d'ofici de qualsevol altre. Així mateix, sols podran concórrer a una especialitat per aquest accés.  
Data en la qual s'han de posseir aquests requisits:  
2.5 Tots els requisits enumerats en aquesta base hauran de posseir-se el dia de l'acabament del termini de presentació de sol·licituds i mantenir-se fins a la presa de possessió com a funcionaris de carrera.  
3. Sol·licituds i pagament de drets  
3.1. Els qui desitgen prendre part en aquest procés selectiu hauran de consignar-ho en la instància, que els serà facilitada gratuïtament en els serveis territorials de Cultura i Educació. En la sol·licitud es consignaran els codis de cos i especialitat que figuren en les bases específiques d'aquesta convocatòria i la província en què preferentment vulguen realitzar la prova.  
No podrà presentar-se més d'una sol·licitud, llevat que s'opte per més d'una especialitat. En aquest cas caldrà presentar tantes sol·licituds i documentació justificativa de mèrits com especialitats a que s'ha optat.  
3.2. A la instància de sol·licitud s'adjuntaran els següents documents:  
a) Una fotocòpia del document nacional d'identitat,  
b) tota la documentació justificativa per a la valoració dels mèrits a què es refereix l'apartat 6.2 de la base comuna 6,  
Només es consideraran els mèrits degudament justificats mitjançant la documentació determinada en aquesta convocatòria, durant el termini de presentació d'instàncies, tret del certificat acadèmic personal, el qual si no s'aporta es valorarà amb la qualificació d'aprovat.  
3.3. La presentació de sol·licituds es farà en els serveis territorials d'Educació o en la forma establerta en l'article 66 de la Llei de Procediment Administratiu, en el termini de vint dies naturals, comptadors des de l?endemà de la publicació d'aquesta convocatòria en el DOGV, i s'adreçarà al Director General de Règim Econòmic i de Personal. Posat cos que s'opte per presentar la sol·licitud a una oficina de correus, es farà en sobre obert perquè la instància siga datada i segellada pel funcionari de correus abans de ser certificada.  
Les sol·licituds subscrites pels espanyols en l?estranger seran cursades, en el termini expressat en el paràgraf anterior, a través de les representacions diplomàtiques o consulars espanyoles corresponents, les quals la remetran seguidament a la Conselleria de Cultura, Educació i Ciència. El pagament dels drets d'examen es farà per transferència bancària als comptes ressenyats en l'apartat 3.6 d'aquesta base..  
3.4. Els aspirants amb minusvàlues hauran de sol·licitar en la casella número 4 de la instància de sol·licitud les possibles adaptacions de temps i mitjans per a la realització de l?exercici en els casos en què aquesta adaptació siga necessària.  
Així mateix, els aspirants amb minusvàlua, que desitgen acollir-se al que preveu l'apartat 2.2 de la base 2 d'aquesta convocatòria, hauran d'indicar en la casella número 4 de la sol·licitud el percentatge de minusvàlua que pateixen i consignar expressament la lletra «M» en la casella número 3.6 de la instància de participació.  
3.5. Els aspirants que concorren pel sistema d'accés a cossos del mateix grup i nivell de complement de destinació hauran d'indicar en la casella 2.2 b de la sol·licitud si opta a la mateixa o a distinta especialitat de què és titular com a funcionari de carrera.  
3.6. Els drets d'examen seran els que s'indiquen seguidament:  
 Imports drets  
Cos (inclosos formació d?expedient)  
Professors d?ensenyament secundari 3.410  
Professors tècnics de formació professional 2.275  
Professors d?escoles oficials d'idiomes 3.410  
Professors d'arts plàstiques i disseny 3.410  
Mestres de taller d?arts plàstiques i Disseny 2.275  
Professors de música i arts escèniques 3.410  
S?ingressaran en els comptes corrents que s'indiquen a continuació, a nom de «Proves selectives d'ingrés al cos de»:  
Servei Territorial de Cultura i Educació de València  
Drets oposicions  
Caixa d'Estalvis de València  
Urb. Sorolla València  
Núm. de compte 1944425417  
Servei Territorial de Cultura i Educació d'Alacant,  
Drets oposicions  
Caixa d'Estalvis del Mediterrani  
Oficina 0179 Alacant  
Núm. de compte 640004/65  
Servei Territorial de Cultura i Educació de Castelló  
Drets oposicions  
Caixa d'Estalvis de València  
Urbana núm. 5, av. del Mar, 23 Castelló  
Núm. de compte 2772777000  
En la sol·licitud haurà de figurar el segell de l'esmentada entitat bancària acreditatiu del pagament dels drets. La falta d'aquest determinarà l'exclusió de l'aspirant. En cap cas la presentació i el pagament en l'entitat bancària comportarà la substitució del tràmit de presentació, en el temps i la forma que calguen, de la sol·licitud davant l?òrgan expressat en l'apartat 3.3 d'aquesta base.  
3.7. Els errors de fet que es constaten en les sol·licituds podran esmenar-se en qualsevol moment, d'ofici o a petició de l?interessat.  
4. Admissió d'aspirants  
4.1. Finalitzat el termini de presentació d'instàncies, la Direcció General de Règim Econòmic i de Personal dictarà una resolució en el termini màxim d'un mes i declararà aprovada, inicialment, la llista provisional d'admesos i exclosos. En aquesta resolució, que haurà de publicar-se en el DOGV, s'indicaran els lloes on es troben exposades al públic les llistes certificades completes d'admesos i exclosos. Aquestes llistes hauran de ser exposades, en tot cas, en els serveis territorials de Cultura i Educació. En les llistes hauran de consignar-se els cognoms, el nom, el número del DNI, el procediment selectiu pel qual hom participa i, si s'escau, la causa de l?exclusió.  
4.2. Els aspirants exclosos disposaran d'un termini de deu dies, comptadors a partir de l?endemà de la publicació de la resolució, per a poder esmenar el defecte que n'haurà motivat l?exclusió. Les reclamacions s'adreçaran a la Direcció General de Règim Econòmic i de Personal, d'acord amb el que disposen els articles 71 i 121 de la Llei de Procediment Administratiu, i es presentaran en qualsevol de les formes previstes en l'apartat 3.3 de la base comuna d'aquesta convocatòria.  
4.3. Us reclamacions presentades seran acceptades o denegades per resolució expressa, publicada en els mateixos lloes en què es van publicar les anteriors llistes d'admesos i exclosos.  
4.4. Contra aquesta resolució els interessats podran interposar recurs de reposició davant el Director General de Règim Econòmic i de Personal, en el termini d'un mes, comptador des que siga publicada, segons que disposa l'article 126 de la Llei de Procediment Administratiu.  
4.5. Els drets d'examen seran reintegrats d'ofici als aspirants que hagen estat exclosos definitivament de la realització dels procediments selectius a què es refereix aquesta convocatòria.  
5. Organs de selecció  
5.1. La selecció dels participants en els procediments selectius a què es refereix aquesta convocatòria serà realitzada per les comissions de selecció i pels tribunals nomenats per la Direcció General de Règim Econòmic i de Personal en el termini d'un. mes, comptador des de la publicació de la llista provisional d'admesos i exclosos.  
5.2. Tribunals.  
5.2.1. Es nomenaran tribunals distints per als sistemes d'ingrés lliure i accessos, la composició dels quals es publicarà en el DOGV.  
Quan el nombre total d'aspirants presentats a una mateixa especialitat pels diferents procediments no justifique el nomenament de tribunals diferents, es podrà nomenar un únic tribunal que actuarà de forma separada per a cada un dels procediments d'ingrés i accessos.  
5.2.2. Composició dels tribunals.  
Els tribunals estaran composts per funcionaris de carrera en actiu dels cossos docents o dels cos d'inspectors al servei de l'Administració educativa, en número imparell no inferior a cinc.  
La totalitat dels membres dels tribunals hauran de pertànyer a cossos d'igual o superior grup de classificació que el cos a què concorren els aspirants.  
Els tribunals estaran integrats per:  
- Un president designat directament pel Director General de Règim Econòmic i de Personal.  
- Quatre vocals designats per sorteig públic d'entre funcionaris de carrera en actiu de l'especialitat corresponent, dins l?àmbit territorial del servei territorial de Cultura i Educació on actue el tribunal, el qual que es realitzarà en el lloc i la data a què es refereix l'apartat 5.4 d'aquesta base. Es podran designar tots els tribunals que es consideren necessaris.  
Excepcionalment, quan les característiques de l?especialitat així ho aconsellen, el Director General de Règim Econòmic i de Personal podrà designar directament aquests vocals.  
Si, en l?àmbit de l'administració educativa convocant, no hi ha prou funcionaris docents, es podrà sol·licitar a les restants administracions educatives que proposen funcionaris de l?especialitat corresponent per formar part d'aquests tribunals, o es podran completar amb funcionaris d'una altra especialitat; en aquest darrer cos es podran designar assessors especialistes per a la realització de funcions tècniques de suport, en què es limitaran a prestar col·laboració en les seues especialitats tècniques. La designació d'aquests correspondrà a la Direcció General de Règim Econòmic i de Personal.  
Actuarà com a secretari el vocal amb menys antiguitat de l?escalafó, llevat que el tribunal acorda designar-lo d'una altra manera.  
5.2.3. Per a cada tribunal es designarà, pel mateix procediment, un tribunal suplent, tret dels casos en què no siga possible comptar amb prou vocals que complesquen els requisits exigits en la convocatòria.  
5.2.4. El sorteig a què es refereix l'apartat 5.2.2 d'aquesta base es realitzarà en les dependències dels serveis territorials de Cultura i Educació on actue el tribunal, a les 9 hores del dia 30 de maig de 1991.  
5.3. Composició de les comissions de selecció.  
Quan, d?acord amb el nombre d'aspirants i places convocades, siga necessari nomenar més d'un tribunal per a alguna de les especialitats, es constituiran comissions de selecció per a cadascuna d'aquestes. Aquestes comissions estaran formades per un nombre imparell de membres no inferior a cinc, que hauran de complir els requisits enumerats en l'apartat 5.2.2 d'aquesta base per als components dels tribunals. Les comissions seran designades per la Direcció General de Règim Econòmic i de Personal i publicades en el Diari Oficial de la Generalitat Valenciana.  
En les especialitats en què es nomene tribunal únic, aquest actuarà, a més, com a comissió de selecció, sense que canvien per això les funcions en la comissió de selecció els membres del tribunal.  
El nomenament de secretari en la comissió de selecció s'ajustarà al que disposa l'apartat 5.2.2 d'aquesta base per al nomenament de secretari de tribunal.  
5.4. Normes sobre l'actuació dels òrgans de selecció  
5.4.1. Els membres dels òrgans de selecció hauran d'abstenir-se d'intervenir i notificaran a la Direcció General de Règim Econòmic i de Personal aquelles circumstàncies previstes en l'article 20 de la Llei de Procediment Administratiu i si han realitzat tasques de preparació d'aspirants, a proves selectives, en els cine anys anteriors a la publicació d'aquesta convocatòria.  
Els presidents sol·licitaran als membres del tribunal una declaració expressa de no trobar-se en les circumstàncies previstes en el paràgraf anterior.  
Així mateix, els aspirants podran recusar els membres dels òrgans de selecció quan concórreguen les circumstàncies previstes en el paràgraf primer d'aquest subapartat.  
El termini per a manifestar l'abstenció serà de deu dies naturals, comptadors a partir de la publicació del nomenament dels òrgans de selecció en el Diari Oficial de la Generalitat Valenciana.  
5.4.2. Amb anterioritat a la iniciació de les proves selectives a què fa referència aquesta convocatòria, la Direcció General de Règim Econòmic i de Personal publicarà en el Diari Oficial de la Generalitat Valenciana, la resolució per la qual es nomenaran els nous membres dels òrgans de selecció que hauran de substituir els qui n'hauran perdut la condició per alguna de les causes previstes en l'apartat anterior.  
5.4.3. Després convocatòria dels presidents, es constituiran les comissions de selecció i també els tribunals, amb assistència de la majoria dels seus membres titulars o suplents.  
5.4.4. Una vegada constituïts els òrgans de selecció, i llevat que concórreguen circumstàncies excepcionals, l'apreciació de les quals correspon a la Direcció General de Règim Econòmic i de Personal, es requerirà la presència, per a actuar vàlidament, de la majoria absoluta dels seus membres titulars o suplents.  
5.4.5. La Direcció General de Règim Econòmic i de Personal autoritzarà la suplència dels presidents. El president que haurà d'actuar autoritzarà la dels vocals, tenint en compte que haurà de recaure en el vocal suplent corresponent o, si no l?hi ha, en els que el seguesquen segons l?ordre en què figuren en la disposició que els haja nomenat.  
5.5. Funcions dels òrgans de selecció:  
5.5.1. Funcions de les comissions de selecció.  
Correspondrà a aquestes comissions:  
- La coordinació dels tribunals pel que fa al compliment dels terminis prevists en aquesta ordre.  
- L'addició de les puntuacions corresponents a les distintes fases del procediment selectiu, l'ordenació dels aspirants i la declaració dels qui superen aquest procediment.  
- L'elaboració i publicació de les llistes d'aspirants seleccionats i l'elevació d'aquestes a l'òrgan convocant.  
5.5.2. Funcions dels tribunals.  
Correspon als tribunals:  
- En els procediments d'ingrés lliure, la valoració dels coneixements sobre continguts curriculars i el domini dels recursos didàctics i pedagògics a què es refereix l'article 20 del Reial Decret 574/91, pel qual es regula transitòriament l'ingrés en la funció pública docent.  
- En els procediments d'accés a altres cossos docents, la qualificació de les proves a què es refereixen els articles 5.3 i 8.3 del Reial Decret 575/91, pel qual es regula la mobilitat entre cossos docents i l'adquisició de la condició de catedràtic.  
5.5.3. Funcions encomanades a altres òrgans de l'Administració.  
L'assignació de la puntuació que corresponga als aspirants, segons els barems inclosos com a annex I, II i III d'aquesta convocatòria, serà realitzada pel servei territorial corresponent. Amb aquesta finalitat el director territorial corresponent podrà nomenar una comissió administrativa composta per funcionaris docents, del seu àmbit territorial o de l'Administració general, els quals realitzaran aquesta valoració en nom dels òrgans de selecció, aportant-los els resultats que hi obtinguen.  
5.5.4. El procediment d'actuació dels òrgans de selecció s'ajustarà en tot moment al que disposa la Llei de Procediment Administratiu.  
5.6. Els òrgans de selecció adoptaran les mesures necessàries quan s'escaiga, de forma que els aspirants amb minusvàlua tinguen d'oportunitats similars per a la realització dels exercicis, a les de la resta de participants. En aquest sentit, s'establiran per a les persones amb minusvàlues que ho sol·liciten, en la forma prevista en l'apartat 4 de la base comuna 3 d'aquesta convocatòria, les adaptacions possibles, en temps i mitjans, per a la realització dels exercicis.  
5.7. A l'efecte de comunicacions i totes altres incidències, les comissions de selecció tindran la seu en la Conselleria de Cultura, Educació i Ciència, Direcció General de Règim Econòmic i de Personal, av. de Campanar, 32, 46743 València, i els tribunals en els serveis territorials de Cultura i Educació on actuen.  
5.8. En cap cas els òrgans de selecció podran declarar que han superat el procés selectiu un nombre superior d'aspirants al de les places convocades.  
Qualsevol proposta d'aprovats que contravinga a allò establert anteriorment serà nul·la de ple dret.  
5.9. Els òrgans de selecció que actuen en aquestes proves selectives tindran dret a la indemnització per raó del servei, prevista en el Reial Decret 200/1985 i en l?Ordre de data 17 de febrer de 1986 (DOGV del 10 de març), d?acord amb les categories que s'indiquen en l?Ordre esmentada per a cadascun dels cossos.  
Categoria primera:  
Grup A: Cossos de professors d'Ensenyaments Secundaris, professors d'escoles oficials d'Idiomes, professors d'Arts Plàstiques i Disseny i professors de Música i Arts Escèniques.  
Categoria segona:  
Grup B: Cossos de professors tècnics de Formació Professional i mestres de taller d'Arts Plàstiques i Disseny.  
6. Desenvolupament dels procediments selectius  
6.1. Normes generals  
6.1.1. L'ordre d'actuació dels aspirants començarà alfabèticament per aquells el primer cognom dels quals comence per la lletra «R», que resultà del sorteig que la Direcció General de l'Institut Valencià de l'Administració Pública realitzà per determinar l'actuació dels aspirants de totes les proves selectives que se realitzen en 1991. Els tribunals que no compten amb aspirants, el primer cognom dels quals comence amb la lletra indicada, començaran per la lletra o lletres següents.  
6.1.2. En qualsevol moment els aspirants podran ser requerits pels membres del tribunal a l'efecte d'acreditar la identitat.  
6.1.3. Els aspirants seran convocats a l'acte de presentació, davant el tribunal, pels presidents dels tribunals, a través del Diari Oficial de la Generalitat Valenciana, amb l'antelació suficient, indicant-hi la data, l'hora i el lloc de la presentació. En la mateixa convocatòria s'anunciarà l'actuació dels aspirants davant el tribunal per a la realització del contingut de tipus pràctic, amb determinació, si escau, de la data, l'hora, el lloc de realització i de les condicions per al seu desenvolupament, o convocarà els aspirants que han de realitzar l'exposició i el debat en els tres primers dies.  
Els aspirants hauran de portar el document nacional d'identitat en l'acte de presentació.  
Els qui no es presenten a l'acte esmentat quedaran exclosos del procés selectiu, tret dels casos de força major, degudament justificats i apreciats pel tribunal.  
6.1.4. Una vegada començades les actuacions davant el tribunal, no serà obligatòria la publicació de les successives crides dels aspirants en el Diari Oficial de la Generalitat Valenciana. El tribunal haurà de publicar aquests anuncis en els locals on es realitzen les proves anteriors quaranta-vuit hores, com a mínim, abans que comencen.  
6.1.5. Els aspirants seran convocats en una crida única i seran exclosos del procediment selectiu els qui no hi compareguen, tret dels casos de força major, degudament justificats i apreciats pel tribunal.  
6.1.6. En qualsevol moment del procés selectiu, si els tribunals s'assabenten que algun aspirant no posseeix algun dels requisits exigits en aquesta convocatòria haurà de proposar-ne, prèvia audiència amb l'interessat, l'exclusió a la Direcció General de Règim Econòmic i de Personal i se li comunicaran les inexactituds o falsedats que va formular en la sol·licitud d'admissió a les proves selectives, als efectes que hi convinguen.  
Contra l?exclusió, l'aspirant podrà interposar recurs de reposició davant el Director General de Règim Econòmic i de Personal, en el termini d'un mes, comptador des de l?endemà que en siga publicada l?exclusió, conformement a l'article 126 de la Llei de Procediment Administratiu.  
6.2. Valoració de mèrits  
A l?efecte de valorar els mèrits, d?acord amb els barems que s'adjunten com a annexos I, II i III d'aquesta convocatòria, els aspirants adjuntaran a la sol·licitud de participació els documents justificatius que s'indiquen en els dits barems. Sols es puntuaran els mèrits que s'aporten, en el temps i la forma adequats, degudament justificats amb la documentació que es determine en els esmentats annexos, tret del certificat acadèmic personal, el qual si no s'aporta es valorarà amb la qualificació d'aprovat.  
Els opositors podran recuperar la documentació presentada en el lloc, la data i l?hora que es determinarà en l?ordre que farà pública la llista d'aprovats, llevat que hi haja reclamació per part d'algun opositor, en aquest cas podrà ser retinguda a l?efecte de comprovar-la. En el cas que no siga retirada en el termini esmentat s'entendrà que l'aspirant en renúncia a la recuperació, i en perd, per tant, el dret  
6.3. Normes específiques per al desenvolupament dels procediments selectius d'ingrés lliure i reserva de minusvàlids.  
6.3.1. La valoració dels coneixements de l'opositor serà dels continguts curriculars que hauran d'ensenyar els candidats en l'especialitat per la qual han optat i del seu domini dels recursos didàctics i pedagògics.  
6.3.2. La valoració dels coneixements es realitzarà a través de l'exposició oral i el debat, davant el tribunal, d'un tema elegit per l'aspirant d'entre quatre extrets per sorteig d'aquells que integren el qüestionari de l'especialitat a què ha optat, i del plantejament didàctic d'aquest referit a un determinat curs triat lliurement pel candidat Per a la realització d'aquest, el candidat disposarà d'un període de preparació de dues hores de duració, una hora d'exposició i quinze de debat, i podrà utilitzar el material que estime oportú.  
6.3.3. Per a l'accés al cos de professors d'escoles oficials d'idiomes, l'exposició a què es refereix l'apartat anterior consistirà en un comentari lingüístic i literari sobre un text en prosa, del segle XX, elegit d'entre quatre proposats pel tribunal. Tant aquesta exposició com el plantejament didàctic i el debat es faran en l?idioma de l?especialitat.  
6.3.4. A) El plantejament didàctic del tema triat, a l?exposició oral del qual es refereixen els apartats anteriors podrà adoptar algun dels temes següents, d?acord amb les característiques del dit tema:  
a) Programació didàctica del tema o elaboració d'una unitat didàctica a partir d'aquest.  
b) Descripció de pautes concretes d'actuació amb l'alumnat a partir del contingut del tema.  
c) Descripció de les implicacions educatives del tema triat en un projecte d'aula i les seues conseqüències en la programació.  
B) El candidat podrà triar entre una o diverses de les possibilitats esmentades en l'apartat A i també el curs a què es refereix l'esmentat plantejament.  
6.3.5. Per a les especialitats dels cossos de professors d'Ensenyament Secundari i les corresponents als cossos de professors tècnics de Formació Professional, professors i mestres de taller d'Arts Plàstiques i Disseny i professors de Música i Arts Escèniques, els candidats hauran de realitzar, a més, els continguts de tipus pràctic, segons el que disposen les bases específiques de cada cos.  
6.4. Normes específiques per al desenvolupament dels procediments selectius corresponents als sistemes d'accés a cossos de grup superior.  
6.4.1. El sistema de selecció dels aspirants que concórreguen per aquest procediment selectiu constarà, a més del concurs de mèrits a què es refereix l'apartat 6.2 d'aquesta base, d'una prova en la qual es valoraran els coneixements curriculars i el domini dels recursos didàctics i pedagògics.  
6.4.2. La prova consistirà en l?exposició oral, a la qual seguirà el debat d'un tema de l?especialitat a què s'ha optat, elegit pel candidat d'entre sis, extrets per sorteig dels que componen el qüestionari de l?especialitat.  
L'exposició es completarà amb un plantejament didàctic del tema, referit a un curs elegit lliurement per l'aspirant. El candidat disposarà de dues hores per a preparar-lo i podrà utilitzar el material que estime oportú. L'exposició i el plantejament didàctic tindran una duració màxima d'una hora. La duració màxima del debat serà de quinze minuts.  
El plantejament didàctic a què es refereix el paràgraf anterior podrà adoptar alguna de les formes assenyalades en l'apartat 6.3.4 d'aquesta base.  
6.4.3. Per a les especialitats dels cossos de professors d'Ensenyament Secundari, d'Educació Física, Música, Llatí i Grec, Dibuix, Dibuix i Teoria del Dibuix i àrees de coneixements tecnològics i les corresponents al cos de professors d'Arts Plàstiques i Disseny, els candidats hauran de desenvolupar, a més, els continguts de tipus pràctic, d'acord amb el que disposen les bases específiques de cada cos.  
L'exercici pràctic es realitzarà abans de l?exposició i del debat dels opositors en els casos en què puguen fer-se de forma conjunta.  
6.5. Normes específiques per al desenvolupament dels procediments selectius corresponents als sistemes d'accés a cossos del mateix grup i a nivell de complement de destinació en la mateixa o en distinta especialitat.  
6.5.1. La prova consistirà, per als aspirants que concórreguen per aquest procediment d'accés per a la mateixa especialitat de què són titulars en el seu cos d'origen, en una exposició oral seguida d'un debat d'un projecte docent elaborat pel candidat.  
L'exposició del projecte docent tindrà una duració màxima d'una hora, seguida d'un debat amb una duració màxima de quinze minuts. Tant l?exposició com el debat es faran en l?idioma de l?especialitat.  
6.5.2. la prova consistirà, per als aspirants que concórreguen per aquest procediment d'accés per a distinta especialitat de què són titulars, en una exposició oral, seguida d'un debat d'un tema de l?especialitat a què s'ha optat, triat per l'aspirant d'entre sis, extrets per sorteig dels que integren el qüestionari de l?especialitat, i del plantejament didàctic d'aquest, referit a un curs elegit lliurement pel candidat. Per a la realització d'aquesta, el candidat disposarà d'un període de preparació de dues hores de duració, una hora d'exposició i quinze de debat, i podrà, utilitzar el material que estime oportú.  
Per a l'accés al cos de professors d'escoles oficials d'idiomes, l'exposició a què es refereix l'apartat anterior consistirà en un comentari lingüístic i literari sobre un text en prosa del segle XX, elegit d'entre els quatre proposats pel tribunal. Tant aquesta exposició com el plantejament didàctic i el debat es faran en l'idioma de l'especialitat.  
6.6. Els qüestionaris que regiran per a la valoració dels coneixements seran els indicats en la base específiques corresponent. La prova es farà íntegrament en l?idioma de l?especialitat.  
6.7. La fase d'actuació dels aspirants davant el tribunal serà pública.  
7. Qualificació  
7.1. Valoració de mèrits.  
7.1.1. L'òrgan de l'Administració establert en l'apartat 5.5.3 realitzarà la valoració dels mèrits per a cada un dels procediments selectius, d?acord amb les especificacions dels annexos I, II i III d'aquesta convocatòria.  
7.1.2. Exposició de les puntuacions obtingudes i termini de reclamacions.  
La puntuació obtinguda per aquesta valoració de mèrits es farà publica en els taulers d'anuncis dels serveis territorials de Cultura i Educació el dia 3 de juny, i els interessats hi podran presentar un escrit de reclamació, adreçat al president de la comissió administrativa, en el termini de deu dies, comptadors des que siga exposada. Transcorregut aquest termini i una vegada resoltes les reclamacions s'exposaran en els taulers d'anuncis dels serveis territorials de Cultura i Educació.  
7.2. Valoració de coneixements i proves  
7.2.1. Aspirants que concorren pel sistema d'ingrés torn lliure i reserva de minusvàlids. Els tribunals qualificaran aquesta fase de 0 a 10 punts.  
7.2.2. Aspirants que concorren pel sistema d'accés a cossos de grup superior. Els tribunals qualificaran aquesta fase de 0 a 10 punts i els aspirants hauran d'obtenir com a mínim 4 punts per a superar-la.  
7.2.3. Aspirants que concorren pel sistema d'accés a cossos del mateix grup i nivell de complement de destinació per a la mateixa especialitat. Els tribunals qualificaran aquesta fase de 0 a 10 punts.  
7.2.4. Aspirants que concorren, pel sistema d'accés a cossos del mateix grup i nivell de complement de destinació, a especialitat distinta de què són titulars. Els tribunals qualificaran aquesta fase de 0 a 10 punts, i els aspirants hauran d'obtenir com a mínim 4 punts per superar-la.  
7.3. La puntuació de cada aspirant en la fase de valoració de coneixements serà la mitjana aritmètica de les qualificacions de tots els membres presents en el tribunal. Quan entre les puntuacions atorgades pels membres del tribunal hi haja una diferència de tres o més enters seran automàticament excloses les qualificacions màxima i mínima i es calcularà la puntuació mitjana entre les qualificacions restants.  
Per a aquelles especialitats que incorporen a la prova continguts de tipus pràctic, fora de l'exposició i del debat prevists, hauran de portar-la a terme abans del desenvolupament de l'exposició i del debat dels aspirants, sense que la valoració dels continguts done lloc a puntuació expressa. La valoració d'aquesta quedarà, per tant, incorporada a la puntuació única obtinguda en la prova.  
Els tribunals publicaran diàriament les qualificacions dels aspirants que hi hagen intervingut.  
7.4. A l'acabament de la fase de valoració de coneixements, els tribunals elevaran a les comissions de selecció la relació de tots els aspirants presentats, ordenats de major a menor puntuació, fent-hi ús, si cal, de les deu mil·lèsimes, indicant el número del document nacional d'identitat. Els tribunals confeccionaran llistes diferenciades d'aspirants segons el sistema pel qual participen, siga el d'ingrés, reserva de minusvàlids o accessos.  
Les dites relacions hauran de ser lliurades a la comissió de selecció abans del dia 24 de juliol de 1991.  
8. Superació del procés selectiu  
8.1. Procediment d'ingrés lliure i de reserva de minusvàlids.  
Superaran aquests procediments, i per tant es declararà que han aprovat el procés selectiu, els aspirants que, havent obtingut almenys cinc punts, una vegada agregada a la puntuació atorgada pels tribunals la corresponent als apartats 2 i 3 del barem annex III d'aquesta convocatòria, i ordenats segons la puntuació total obtinguda, tant per l'actuació davant el tribunal com pel conjunt de mèrits inclosos en el dit barem, obtinguen un número d'ordre igual o inferior que el número de places assignades al procediment pel qual participen.  
8.2. Procediments d'accés a cossos docents de grup superior i d'accés a cossos docents classificats en el mateix grup i nivell de complement de destinació.  
Superaran els procediments d'accés a cossos docents de grup superior i d'accés a cossos docents classificats en el mateix grup i nivell de complement de destinació a distinta especialitat, i, per tant, es declararà que han aprovat el procés selectiu, els aspirants que, havent obtingut almenys quatre punts en la prova, i ordenats segons la suma de les puntuacions obtingudes en el concurs i en la prova, obtinguen un número d'ordre igual o inferior que el número de vacants assignades al procediment pel qual participen.  
Pel que fa al procediment d'accés a cossos docents classificats en el mateix grup i nivell de complement de destinació per a la mateixa especialitat, es declararà que han superat el procés selectiu els aspirants que, ordenats segons, la suma de les puntuacions obtingudes en el concurs i en la prova, obtinguen un número d'ordre igual o inferior al nombre de vacants assignades al procediment pel qual participen.  
8.3. Normes comunes a tots els procediments.  
Conformement amb el que estableix l'apartat 5.5.1 d'aquesta convocatòria, correspon a les comissions de selecció l'addició de les puntuacions corresponents a les distintes fases dels procediments selectius, l?ordenació dels aspirants d'acord amb les puntuacions totals obtingudes i la declaració dels qui hagen aprovat aquests procediments. A aquests efectes les comissions s'ajustaran al que es disposa en els subapartats següents:  
8.3.1. Les comissions de selecció, una vegada rebudes les puntuacions atorgades pels tribunals, hi agregaran les puntuacions de la fase de mèrits, exclouran els aspirants que no han obtingut les puntuacions mínimes exigides en cada procediment, els ordenaran segons les puntuacions totals obtingudes i determinaran els aspirants que han aprovat els corresponents procediments, d?acord amb el que estableixen els apartats 1 i 2 d'aquesta base. D'aquestes actuacions estendrà acta, a la qual s'adjuntaran les llistes a què es refereix l'apartat 8.3.5.  
8.3.2. En el cas que en ordenar els aspirants es produïssen empats es resoldrien atenent successivament els criteris següents:  
a) Per als aspirants que hi concorren pel procediment d'ingrés lliure i reserva de minusvàlids:  
1. Major puntuació en la valoració dels coneixements.  
2. Major puntuació en la valoració de l'apartat de l'annex III d'aquesta convocatòria.  
3. Major puntuació en la valoració de l'apartat 2 de l'annex III.  
4. Major puntuació en l'apartat 3 de l'annex III.  
5. Major puntuació en els subapartats dels apartats 1, 2 i 3 de l'annex III, i pel mateix ordre en què hi figuren.  
b) Per als aspirants que hi concorren per a l'accés a cossos de grup superior i per a l'accés a cossos del mateix grup i nivell de complement de destinació:  
1. Major puntuació en la prova.  
2. Major puntuació en la valoració de l'apartat 1 dels annexos II, segons corresponga, d'aquesta convocatòria.  
3. Major puntuació en la valoració de l'apartat 2 dels annexos II, segons corresponga, d'aquesta convocatòria.  
4. Major puntuació en la valoració de l'apartat 3 dels annexos II, segons corresponga, d'aquesta convocatòria.  
5. Major puntuació en els subapartats dels apartats 1, 2 i 3 dels annexos I i II, segons corresponga i per l'ordre en què figuren.  
8.3.3. En determinar els aspirants que han superat el procediment selectiu corresponent a l'ingrés lliure, les comissions de selecció agregaran a les vacants inicialment assignades a aquest procediment totes les altres que hagen quedat vacants en els restants procediments.  
8.3.4. En cap cas podrà declarar-se que han superat el procés selectiu, i per tant aprovat, un nombre major d'aspirants que el nombre de places convocades.  
8.3.5. Les comissions de selecció, una vegada determinats els aspirants aprovats, en confeccionaran una llista per cada torn. En aquesta llista figuraran, en primer lloc, els aspirants que hagen accedit des de cossos del mateix grup i nivell de complement de destinació, en segon lloc els del torn d'accés des de cossos de distint grup i en tercer lloc, per separat, els aspirants dels torn de reserva de minusvàlids i d'ingrés lliure que hagen superat el procés selectiu. Dins de cadascun d'aquests grups els aspirants seleccionats seran ordenats d'acord amb el que s'estableix en les bases anteriors. Aquestes llistes es faran públiques en els taulers d'anuncis dels serveis territorials de Cultura i Educació. Un exemplar d'aquestes s'elevarà a l'òrgan convocant amb la resta de la documentació corresponent al desenvolupament del procés selectiu.  
8.3.6. La Conselleria de Cultura, Educació i Ciència publicarà, en el Diari Oficial de la Generalitat Valenciana, l?ordre amb les llistes úniques d'aprovats, que han superat els procés selectius, per especialitats, en la forma prevista en l'apartat anterior.  
8.3.7. Els aspirants que superen els procés selectiu per dos o més cossos o per dues o més especialitats del mateix cos hauran de triar un dels llocs mitjançant instància adreçada a la Direcció General de Règim Econòmic i de Personal, en el termini de deu dies, comptadors a partir de la publicació en el Diari Oficial de la Generalitat Valenciana de la llista d'aspirants aprovats i podran sol·licitar prórroga per a la realització del període de pràctiques en un altre lloc.  
8.3.8. Els aspirants que hi concórreguen i superen el procés selectiu per a l?ingrés en un mateix cos i especialitat en convocatòries corresponents a distintes administracions educatives, hauran d'optar, en el termini de deu dies, comptadors a partir de la publicació de les llistes d'aprovats, per una d'elles, mitjançant instància adreçada a la Direcció General de Règim Econòmic i de Personal, i renunciar a tots els drets que els puguen correspondre per participar en les restants. Si no en trien cap, l'acceptació del primer nomenament s'entendrà com renúncia tàcita, en els mateixos termes, als res. tants.  
8.3.9. Els opositors que, fent ús de la reserva de minusvàlids o de la d'accés a cossos de grup superior, hagen superat les fases de procés selectiu i, si s'escau, el període de pràctiques no podran tornar a fer ús d'aquests sistemes.  
8.3.10. Els qui superen les proves selectives acreditaran el coneixement oral i escrit del valencià amb la presentació dels certificats, diplomes o títols que hagen estat homologats per la Generalitat Valenciana o, si escau, mitjançant la realització d' un exercici específic que es convocarà oportunament. Els qui no puguen acreditar aquests coneixements es comprometran a la realització dels cursos adients de perfeccionament que s'organitzen amb aquesta finalitat.  
9. Presentació de documents i nomenament de funcionaris en pràctiques  
9.1. En el termini de vint dies naturals, comptadors des de l'endemà que es faran públiques les llistes d'aprovats en el Diari Oficial de la Generalitat Valenciana, els opositors aprovats hauran de presentar, als serveis territorial de Cultura i Educació, els següents documents:  
9.1.1. Tots els aspirants que hagen superat el procés selectiu hauran de trametre la següent documentació general:  
a) Fotocòpia compulsada del títol exigit per a l?ingrés en el corresponent cos o fotocòpia compulsada del certificat acadèmic, acompanyada del dipòsit del títol, llevat que els hagen presentat per a valorar-los com a mèrit.  
Els qui s'acollesquen a l?exempció de titulació, regulada en la disposició transitòria cinquena de la Llei d'Ordenació General del Sistema Educatiu, hauran de presentar, en lloc de la documentació indicada en el paràgraf anterior, un certificat acreditatiu d'haver prestat serveis com a funcionari interí, durant un temps mínim de tres cursos acadèmics, i continuar prestant-los en l?entrada en vigor d'aquesta llei. Estaran igualment exempts de justificar aquesta circumstància els qui els hagen adduïts i justificats com a mèrit en el termini de presentació d'instàncies.  
b) Declaració jurada o promesa de no haver estat separat mitjançant expedient disciplinari del servei de cap administració pública, ni trobar-se inhabilitat per a l'exercici de funcions públiques, segons el model que figura en l'annex IV d'aquesta convocatòria.  
c) Els aspirants que hagen fet valer la condició de persones amb minusvàlues hauran de presentar el certificat dels òrgans competents de la Direcció General de Serveis Socials de la Conselleria de Treball i Seguretat Social, en què es consigne aquesta condició i la compatibilitat amb l?exercici de les tasques i funcions corresponents.  
9.1.2. A més de la documentació general, els aspirants hauran de trametre, segons el cos pel qual hagen superat el procés selectiu, la documentació següent:  
a) Solament per a professors d'Ensenyament Secundari: certificat d'aptitud pedagògica expedit per un institut de Ciències de l'Educació.  
Estan exempts d'aportar aquest document els mestres i llicenciats en Pedagogia o els qui acrediten haver prestat docència durant un curs acadèmic en un centre públic o privat del mateix nivell educatiu a què s'aspira ingressar. La docència efectiva, durant l'any a què es refereix aquest apartat, s'acreditarà mitjançant un certificat expedit pel secretari, amb el vist-i-plau del director del centre si són centres públics enumerats en els subapartats a fins al d i pel director del centre amb el vist-i-plau de la Unitat d'Inspecció Educativa, si són centres privats enumerats en els subapartats de fins al j:  
a) Instituts de Batxillerat i instituts nacionals d'Ensenyaments Mitjans, incloses les seccions delegades d'aquests.  
b) Instituts tècnics d'Ensenyament Mitjà.  
c) Instituts politècnics de Formació Professional, instituts de Formació Professional i seccions delegades de Formació Professional.  
d) Ensenyaments Integrats  
e) Centres oficials de patronat.  
f) Seccions filials.  
g) Col·legis lliures adoptats o centres municipals.  
h) Col·legis reconeguts o autoritzats de Batxillerat elemental o superior.  
i) Centres especialitzats de curs Pre-universitari.  
j) Centres homologats, habilitats o lliures de Batxillerat.  
Estan també exempts d'aquest requisit els aspirants que hagen superat el procés selectiu corresponent a alguna de les especialitats de Formació Empresarial, i Formació Humanística, Dibuix i Teoria del Dibuix, i també les corresponents a l?àrea de coneixements tecnològics.  
b) Per al cos de professors Tècnics de Formació Professional: els qui hagen adduït alguna de les titulacions declarades equivalents, a l?efecte de prestar docència, en l'annex I del Reial Decret 574/91, hauran d'acreditar, a més, l?experiència professional, almenys de dos anys, en un camp laboral relacionat amb l?especialitat per què han superat el procés selectiu, mitjançant la presentació del certificat, expedit pels òrgans competents, que acredite la cotització a la Seguretat Social. Si s'al·lega com a experiència professional «docència efectiva», aquesta s'acreditarà mitjançant certificat expedit pel secretari, amb el vist-i-plau del director del centre públic on s'hagen prestat els serveis, o del director del centre privat, amb el vist-i-plau del Serveis d'Inspecció Educativa, llevat que s'hagen presentat per a valorar-los com a mèrit.  
c) Per al cos de Mestres de Taller d'Arts Plàstiques i Disseny: els aspirants que hagen al·legat alguna de les titulacions declarades equivalents, a l?efecte de prestar docència, en l'annex I del Reial Decret 574/91, hauran d'acreditar, a més, la seua experiència professional, de dos anys almenys, en un camp laboral relacionat amb l?especialitat a què s'haja presentat, mitjançant la presentació del certificat, expedit pels òrgans competents, que acredite la cotització a la Seguretat Social. Si s'al·lega com a experiència professional "docència efectiva", aquesta s'acreditarà mitjançant certificat expedit pel secretari, amb el vist-i-plau del director del centre públic on s'hagen. prestat els serveis, o del director del centre privat, amb el vist-i-plau del Serveis d'Inspecció Educativa, llevat que s'hagen presentat per a valorar-los com a mèrit.  
9.2. Els qui tenen la condició de funcionaris públics de carrera, i en situació de servei actiu, estaran exempts de justificar documentalment les condicions i requisits ja demostrats per obtenir l'anterior nomenament, i hauran de presentar, en aquest cas, un certificat o full de serveis del registre central de personal de la Direcció General de la Funció Pública o del Ministeri o organismes de què depenguen, per acreditar la dita condició, en què es consignen expressament les dades següents:  
a) Indicació del cos, àrea o especialitat a què pertanyen, número de registre de personal i si es troben en servei actiu.  
b) Lloc i data de naixement.  
c) Títol acadèmic que posseeixen i data d'expedició.  
d) Número i import de triennis, i data del seu compliment.  
Quan els certificats o fulls de servei es referesquen als professors que han concorregut per l'apartat 3 de la base comuna 2 es consignarà expressament que reuneixen els requisits allí exigits.  
Si en els certificats no pot consignar-se alguna de les dades indicades en els paràgrafs anteriors d'aquesta base per no figurar en els expedients personals dels interessats, aquests hauran de remetre separadament els documents que els acrediten.  
9.3. Els opositors que, una vegada superades les proves, estiguen prestant serveis remunerats en l'Administració com a funcionaris de. carrera, interins o com a personal laboral, sense perjudici de la situació administrativa o laboral que d'acord amb la normativa vigent els corresponga, hauran d'optar per a la percepció de les remuneracions mentre siguen funcionaris en pràctiques, conformement al que preveu el Reial Decret 456/1986, de 10 de febrer (BOE de 6 de març).  
9.4. Els qui dins el termini fixat, tret dels casos de força major, no presenten la documentació o, si com a conseqüència d'examinar-la, se'n dedueix que manquen els requisits indicats en la base comuna 2, no podran ser nomenats funcionaris en pràctiques i en quedaran anul·lades les actuacions, sense perjudici de la responsabilitat en què hagen incorregut per falsedat en la sol·licitud inicial.  
9.5. La Conselleria de Cultura, Educació i Ciència procedirà a nomenar funcionaris en pràctiques els aspirants seleccionats que no estiguen exempts de realitzar-les, i els assignarà destinació per efectuar-les d'acord amb les necessitats del servei,, l?ordre en què figuren en les llistes i les preferències dels interessats. Si no s'incorporen a les destinacions en el termini de cinc dies, comptadors des de la comunicació d'aquestes, s'entendrà que renuncien a les proves selectives.  
Els aspirants seleccionats que estiguen exempts de la realització de la fase de pràctiques podran, tanmateix, optar per ser nomenats funcionaris en pràctiques i s'incorporaran a la destinació que se'ls adjudique, quedant exempts de l'avaluació. Si no realitzen aquesta opció romandran en els cossos d'origen fins que es procedesca a l'aprovació dels expedients dels processos selectius.  
9.6. Les destinacions que se'ls adjudiquen per a la realització del període de pràctiques tindran caràcter provisional i els professors quedaran obligats a participar en els successius concursos de provisió de places que es convoquen fins l?obtenció d'una destinació definitiva en els centres directament gestionats per la Conselleria de Cultura, Educació i Ciència; ho estaran tant els aspirants, seleccionats que han estat nomenats funcionaris en pràctiques, com els aspirants seleccionats que, exempts de la realització de la fase de pràctiques, han optat per romandre en els cossos d'origen.  
10. Fase de pràctiques  
10.1. Les pràctiques tindran per finalitat valorar les aptituds didàctiques dels aspirants que han superat els processos selectius. La duració, que no serà inferior a 3 mesos, i la regulació d'aquestes serà determinada per la Direcció General de Règim Econòmic i de Personal.  
Els qui no superen el període de pràctiques perdran tots els drets del nomenament com a funcionari de carrera per resolució motivada de l'autoritat convocant.  
10.2. La qualificació d'aquesta fase serà «apte» o «no apte» segons determine la comissió qualificadora, la composició de la qual i també la duració concreta de la fase pràctica s'indicarà en la resolució reguladora de la dita fase, que es dicte a l?efecte.  
10.3. Quedaran dispensats de l'avaluació d'aquesta fase de pràctiques els qui hagen prestat serveis docents en centres públics, sempre que el nomenament haja estat expedit per la Conselleria de Cultura Educació i Ciència, el Ministeri d'Educació i Ciència o els òrgans corresponents de les comunitats autònomes convocades, amb assignació de número de registre personal, i que la duració dels dits serveis siga igual o superior a allò requerit com a període de pràctiques.  
10.4. Des del moment del nomenament de funcionaris en pràctiques fins al nomenament com a funcionaris de carrera, el règim jurídico-administratiu dels opositors serà el del funcionari en pràctiques, sempre que estiguen exercint un lloc docent.  
11. Nomenament de funcionaris de carrera  
Una vegada conclosa la fase de pràctiques, la Conselleria de Cultura, Educació i Ciència aprovarà els expedients i elevarà la proposta corresponent de nomenament al Ministeri d'Educació i Ciència, que aprovarà i publicarà la llista d'ingressats en els distints cossos, ordenats segons la puntuació obtinguda.  
BASES ESPECÍFIQUES  
1. Cos de professors d'Ensenyament Secundari.  
1.1. Distribució de places per especialitats, codis i sistemes de accés  
 Accés a  
 Reserva cossos Ingrés  
Codi Especialitat minusvàlids grau sup. lliure\* Total  
01 Filosofia 1 20 19 40  
02 Grec - 5 5 10  
03 Llatí 1 15 14 30  
04 Llengua y literatura espanyola 3 52 48 103  
05 Geografia e Historia 3 53 49 105  
06 Matemàtiques 9 87 78 174  
07 Física y Química 3 52 48 103  
08 Ciències naturals 2 38 35 75  
09 Dibuix 1 9 8 18  
10 Francés 1 18 17 36  
11 Inglés 5 88 82 175  
21 Música - 5 5 10  
23 Valencià 3 52 49 104  
24 Educació física 3 46 43 92  
25 Formació humanística 1 19 17 37  
26 Formació empresarial - 4 4 8  
27 Dibuix y teoria del dibuix 1 20 19 40  
28 Tèc. administrativa y comercial 5 68 62 135  
29 Tèc. sanitària - 8 7 15  
30 Tèc. informàtica y gestió 1 12 10 23  
31 Tèc. elèctrica - 2 1 3  
32 Tèc. electrònica - 2 1 3  
33 Tèc. automoció - 2 1 3  
34 Tèc. delineació - 2 1 3  
35 Tèc. serveis a la Comunitat - 1 1 2  
Totals 38 905 726 1.347  
1.2. Titulacions exigides:  
1.2.1. Els aspirants al cos de professors d'Ensenyament Secundari hauran de reunir, a més de les condicions generals, els requisits següents: estar en possessió del títol de doctor, enginyer, arquitecte, llicenciat o equivalent, a l?efecte de prestar docència. Per a les especialitats de Formació Professional que es detallen en l'annex I del Reial Decret 573/91 es declaren equivalents, a l?efecte de prestar docència, les titulacions que s'hi indiquen. Exclusivament per a l?especialitat de Música podran concórrer també, d'acord amb el que preveu la disposició transitòria tercera del Reial Decret 574/91, els aspirants que posseesquen qualsevol dels títols assenyalats en el Reial Decret 1104/1982, del dia 28 de maig (BOE de 24 de juny). Si no es tenen les titulacions anteriors poden presentar-se els qui, havent prestat serveis com a funcionaris interins en els cossos integrats en aquest, durant un temps mínim de tres cursos acadèmics, continuaven prestant-los a l?entrada en vigor de la Llei Orgànica 1/1990, d'Ordenació General del Sistema Educatiu.  
1.2.2. Estar en possessió del certificat d'aptitud pedagògica.  
Estan dispensats de la possessió d'aquest requisit els mestres i llicenciats en Pedagogia i aquells que es presenten a les especialitats de Formació Empresarial, Formació Humanística, Dibuix i Teoria del Dibuix i les corresponents a l?àrea de coneixements tecnològics i també els que acrediten haver prestat docència, durant un curs acadèmic, en un centre públic o privat del mateix nivell educatiu a què s'aspira ingressar.  
Als efectes prevists en aquest apartat es considerarà que hom ha prestat docència durant un curs acadèmic si ha acomplert, almenys, sis mesos de docència efectiva durant aqueix curs en els centres que figuren en l'apartat 9.1.2. a de la base comuna 9 d'aquesta convocatòria.  
1.3. Fases del procés selectiu.  
S'ajustaran al que dispose la base comuna 6 d'aquesta convocatòria.  
1.4. Els qüestionaris sobre els quals versaran les proves per a les assignatures seran publicats en els butlletins oficials de l?Estat que figuren a continuació:  
Filosofia: Annex I, Ordre 13.3.91 (BOE 18.3.91).  
Grec: Annex I, Ordre 13.3.91 (BOE 18.3.91).  
Llatí: Annex I, Ordre 13.3.91 (BOE 18.3.91).  
Llengua i Literatura: Annex I, O. 13.3.91 (BOE 18.3.91),  
Geografia i Història: Annex I, O. 13.3.91 (BOE 18.3.91).  
Matemàtiques: Annex I, O. 13.3.91 (BOE 18.3.91).  
Física i Química: Annex I, O. 13.3.91 (BOE 18.3.91)   
Ciències Naturals: Annex I, O. 13.3.91 (BOE 18.3.91)   
Dibuix: Annex I, Ordre 13.3.91 (BOE 18.3.91)   
Anglès: Annex I, Ordre 13.3.91 (BOE 18.3.91)  
Valencià: Annex V en aquesta ordre.  
Música: Annex I, Ordre 13.3.91 (BOE 18.3.91)   
Educació Física: Annex Ordre de 23.1.87 (BOE 13.2.87)   
Formació Humanística: Annex I, 0. 13.3.91 (BOE 18.3.91)  
Francés: Annex I, Ordre 13.3.91 (BOE 18.3.91).  
Formació Empresarial: Annex I, O. 27.2.88(BOE 11.3.88)  
Dibuix i Teoria del Dibuix: Annex I, O. 13.3.91 (BOE 18.3.91)   
Tecnologia Administrativa: Annex I, O. 27.2.88 (BOE 11.3.88) (correcció errors de 25.3.88)  
Tecnologia Sanitària: Annex I, 0. 27.2.88 (BOE 11.3.88) (correcció errors de 25.3.88)  
Tecnologia Informàtica: Annex I, O.. 27.2.88 (BOE 11.3.88) (correcció errors de 25.3.88)  
Tecnologia Elèctrica: Annex I, O. 27.2.88 (BOE 11.3.88) (correcció errors de 25.3.88)  
Tecnologia Electrònica: Annex I, O. 27.2.88 (BOE 11.3.88) (correcció errors de 25.3.88).  
Tecnologia Automoció: Annex I, O. 27.2.88 (BOE 11.3.88)  
Tecnologia Delineació: Annex I, O. 27.2.88 (BOE 11.3.88).  
Tecnologia Serveis a la Comunitat: Ordre 17.4.91 (BOE 23.4.91)  
1.5. Les especialitats en què es realitzaran continguts de tipus pràctic són les següents:  
Educació Física  
Els tribunals convocaran els candidats per grups en acte apart, previ a la realització de les proves individuals, per realitzar els continguts de tipus pràctic que s'indiquen a continuació:  
a) Els continguts pràctics hauran de permetre comprovar la capacitat del candidat per plantejar exercicis, amb tots o alguns dels següents aspectes: resistència, flexibilitat, velocitat, força i relaxació.  
b) El tribunal determinarà la forma en què es concreten els continguts pràctics, a partir dels supòsits esmentats.  
Música  
En el context del debat el candidat haurà de realitzar la lectura d'un fragment rítmic de 32 compassos i interpretar un fragment musical amb l'instrument que preferesca. En tots dos casos, a partir de partitures que el tribunal done al candidat quan aquest es tanque per preparar el tema triat d'entre els extrets per sorteig.  
Llatí i grec  
Els tribunals facilitaran als candidats en el moment de triar el tema que han de desenvolupar, un text escrit en la llengua de que es tracte. Posteriorment i en el debat, el tribunal plantejarà al candidat les preguntes que estime pertinents per a comprovar-ne el grau de comprensió del text i la capacitat d'anàlisis.  
Dibuix, Dibuix i Teoria del Dibuix  
Els candidats seran convocats pels tribunals en acte col·lectiu, previ a la realització de les proves individuals, per realitzar els continguts de tipus pràctic que s'indiquen a continuació:   
a) Els tribunals determinaran el contingut de tipus pràctic de del supòsit que haurà de permetre comprovar la capacitat del candidat, tant en el vessant tècnic com en l'artístic del dibuix. Els continguts pràctics tindran una referència als temes del qüestionari, i la major proporció d'aspectes de Dibuix Artístic o de Dibuix Tècnic es produirà segons es tracte de l'especialitat de Dibuix o de l'especialitat Dibuix i Teoria del Dibuix respectivament.  
b) En el debat, les preguntes podran referir-se tant al tema exposat i al plantejament didàctic com al contingut de tipus pràctic realitzat pel candidat.  
Per a totes les especialitats de l?àrea de coneixements tecnològics.  
Els candidats seran convocats pels tribunals en acte col·lectiu, previ a la realització de les proves individuals, per realitzar els continguts de tipus pràctic que s'indiquen a continuació:  
a) Resolució d'un supòsit pràctic, que han de triar d'entre tres proposats pel tribunal, relacionats amb les qüestions dels programes oficials.  
b) El candidat el lliura al tribunal en sobre tancat. Al final de l'exposició oral del tema triat i abans del debat el candidat obri el sobre, exposa les línies generals del supòsit pràctic i el lliura al tribunal, els membres del qual l'examinaran. En el debat les preguntes poden referir-se tant al tema exposat i al seu plantejament didàctic com. al supòsit pràctic realitzat.  
2. Cos de professors Tècnics de Formació Professional  
2.1. Distribució de places per especialitats, codis i sistemes d'accés  
Codi Especialitat Reserva minusvàlids Ingrés lliure\* Total  
41 Pràct. electricitat - 4 4  
42 Pràct. electrònica - 4 4  
43 Pràct. automoció - 4 4  
44 Pràct. administratives - 15 15  
45 Pràct. sanitàries - 6 6  
46 Pràct. imatge y so - 2 2  
47 Pràct. serveis a la Comunitat - 3 3  
 Total 38 38  
2.2. Titulacions exigides  
Els aspirants al cos de professors Tècnics de Formació Professional hauran de reunir, a més de les condicions generals, els requisits següents: estar en possessió o en condició d'obtenir el títol de diplomat, enginyer tècnic, arquitecte tècnic o equivalent, a l'efecte de prestar docència. Els qui al·leguen les titulacions que figuren en l'annex I del Reial Decret 574/91 com a equivalents, a l'efecte de prestar docència, hauran d'acreditar, a més, l'experiència professional, de dos anys almenys, en un camp laboral relacionat amb l'especialitat a què s'aspire, o l'exercici efectiu de la docència en l'especialitat corresponent, durant almenys divuit mesos.  
Si no es tenen les titulacions exigides en l'apartat anterior podran presentar-s'hi els qui, havent prestat serveis com a funcionaris interins en els cos de Mestres de Taller d'escoles de Mestratge Industrial, durant un temps mínim de tres cursos acadèmics, continuaven prestant-los a l?entrada en vigor de la Llei Orgànica 1/1990, d'Ordenació General del Sistema Educatiu.  
2.3. Fases del procés selectiu.  
S'ajustaran al que dispose la base comuna 6 d'aquesta convocatòria.  
2.4. Els qüestionaris sobre els quals versaran les proves per a les assignatures són publicats en els butlletins oficials de l'Estat que figuren a continuació:  
Pràc. Electricitat: Annex II, Ordre 27.2.88 (BOE 11.3.88) (correcció errors 25.3.88)  
Pràc. Electrònica: Annex II, Ordre 27.2.88 (BOE 11.3.88)  
Pràc. Automoció: Annex II, Ordre 27.2.88 (BOE 11.3.88)  
Pràc. Administratives: Annex II, Ordre 27.2.88 (BOE 11.3.88)  
Pràc. Sanitàries: Annex II, Ordre 27.2.88 (BOE 11.3.88) (correcció errors 25.3.88)  
Pràc. Imatge i So: BOE 1.3.78  
Pràc. Serveis a la Comunitat: Ordre 17.4.91 (BOE 23.4.91)  
2.5. En totes les especialitats per a l'ingrés en el Cos de Professors Tècnics de Formació Professional els candidats hauran de realitzar continguts de tipus pràctic.  
Desenvolupament  
Els tribunals convocaran els candidats per grups en acte apart, previ a la realització de les proves individuals, per realitzar els continguts de tipus pràctic que s'indiquen a continuació:  
a) Els continguts pràctics hauran de permetre comprovar la capacitat del candidat en els coneixements pràctics de l'especialitat per què ha optat, els qual tindran relació amb ternes del qüestionari.  
b) El tribunal determinarà la forma en què es concretaran els continguts pràctics, a partir dels supòsits esmentats.  
3. Cos de professors d'escoles oficials d'idiomes  
3.1. Distribució de places per especialitats, codis i sistemes d'accés  
 Accés a cossos mateix nivell de  
Codi Especialitat complement de destinació i ingrés lliure Total  
51 Alemany 5 5  
52 Arab 3 3  
53 Anglès 7 7  
54 Italià 3 3  
 Totals 18 18  
L'assignació de places per a participar pel procediment d'ingrés lliure i d'accés a cossos docents classificats en el mateix grup i nivell de complement de destinació es realitzarà distribuint-les de forma directament proporcional al nombre d'aspirants admesos a ambdós procediments, sense que et nombre de places reservades per al procediment d'accés excedesca el 25% de les vacants inicialment assignades a ambdós.  
3.2. Titulacions exigides  
Els aspirants al cos de professors d'escoles oficials d'Idiomes hauran de complir, a més de les condicions generals, els requisits següents: estar en possessió del títol de doctor, llicenciat, arquitecte, enginyer o equivalent a l?efecte de prestar docència. Quan no es tinguen les titulacions anteriors, podran presentar-se els qui, havent prestat serveis com a funcionaris interins en els cossos integrats en aquest, durant un temps mínim de tres cursos acadèmics, continuaven prestant-los a l?entrada en vigor de la Llei Orgànica 1/1990, d'Ordenació General del Sistema Educatiu.  
3.3. Fases del procés selectiu.  
S'ajustaran al que disposa la base comuna 6 d'aquesta convocatòria.  
3.4. L'exposició a què es refereixen els apartats 6.3.3 i 6.3.4 de la base comuna 6 consistirà en un comentari lingüístic i literari sobre un text en prosa del segle XX, elegit d'entre quatre proposats pel tribunal.  
Tant aquesta exposició com el plantejament didàctic i el debat es desenvoluparan en l?idioma de l?especialitat per què s'ha optat.  
4. Cos de professors d'Arts Plàstiques i Disseny  
4.1. Distribució de places per especialitats, codis i sistemes d'accés  
 Accés a cossos  
Codi Especialitat grup superior Ingrés lliure Total  
61 Dibuix artístic 3 2 5  
62 Dibuix lineal 3 3 6  
63 Historia del Art 1 - 1  
64 Matemàtiques 1 1 2  
65 Modelatge y buidatge 1 - 1  
66 Teoria y pràctica del disseny 1 1 2  
 Totals l0 7 17  
4.2. Titulació exigida.  
Els aspirants al cos de professors d'Arts Plàstiques i Disseny hauran de complir, a més de les condicions generals els següents requisits: estar en possessió del títol de doctor, llicenciat, arquitecte, enginyer o equivalent a l'efecte de prestar docència. Quan no es tinguen les titulacions anteriors podran presentar-se a les convocatòries per a l'ingrés en aquest cos els qui, havent prestat serveis com a funcionaris interins en els cossos integrats en aquest durant un temps mínim de tres cursos acadèmics, continuaven prestant-lo a l'entrada en vigor de la Llei Orgànica 1/1990, d'Ordenació General del Sistema Educatiu.  
4.3. Fases del procés selectiu  
S'ajustaran al que disposa la base comuna 6 d'aquesta convocatòria.  
4.4. Qüestionaris:  
- Dibuix Artístic: annex III, Ordre 29.4.82 (BOE 11 maig)  
- Dibuix Lineal: annex III, Ordre 29.4.82 (BOE 11 maig)  
- Història de l'Art: annex III, Ordre 29.4.82 (BOE 11 maig)  
- Matemàtiques: annex III, Ordre 29.4.82 (BOE 11 maig)  
- Modelatge i Buidatge: annex III, Ordre 29.4.82 (BOE 11 maig)  
- Teoria i Pràctica del Disseny: annex III, Ordre 30.3.85 (BOE 9 abril).  
4.5. Les especialitats en què es realitzaran continguts de tipus pràctic són les que s'especifiquen:  
Teoria i pràctica del disseny  
Consistirà en una prova comuna per a tots els opositors, prèvia a l?exposició del tema.  
Es valoraran en un supòsit, el desenvolupament del qual no excedirà els 7 dies, serà establert pel tribunal corresponent, ajustant-se al que es disposa a continuació:  
a) Capacitació per al desenvolupament per a una proposta de disseny amb un plantejament didàctic, metodològic, d'etapes i documents.  
b) Coneixements operatius de Disseny amb el grau suficient de definició perquè puga ser comprés i sotmès a una valoració crítica.  
Modelatge i buidatge  
Consistirà en una prova comuna per a tots els opositors, prèvia a l'exposició del tema.  
Es valoraran en un supòsit, el desenvolupament del qual no excedirà els 15 dies, serà establert pel tribunal corresponent, ajustant-se al que es disposa a continuació:  
a) Capacitat analitico-sintètica de les formes bidimensionals tridimensionals i processos.  
b) Llenguatge, processos i tècniques específiques  
c) Coneixements dels materials  
d) La relació forma-funció  
Dibuix artístic  
Consistirà en una prova comuna per a tots els opositors, prèvia a l?exposició del tema.  
Es valoraran en un supòsit, el desenvolupament del qual no excedirà els 8 dies, serà establert pel tribunal corresponent ajustant-se al que es disposa a continuació:  
a) Anàlisi del natural. Anàlisi mimètica. Anàlisi de formes. Comprensió estructural interna-externa. Anàlisi del clar-obscur. Esbós. Retentiva i moviment. Utilització dels diferents recursos i tècniques gràfico-plàstiques. El traç. El gest. Expressivitat artística.  
b) Desenvolupament espacial. Composició, color textures en el projecte gràfic.  
c) Acotació d'objectes. Desenvolupament amb projeccions dièdriques i/o representació axonomètrica i perspectiva.  
Dibuix lineal  
Consistirà en una prova comuna per a tots els opositors, prèvia a l?exposició del tema.  
Es valoraran en un supòsit, el desenvolupament del qual no excedirà els 8 dies, serà establert pel tribunal corresponent, ajustant-se al que es disposa a continuació:  
a) Coneixements i capacitat referent als processos bàsics i les diverses tècniques d'execució en el dibuix normalitzat i arquitectònic. Esbós. Presa de dades. Croquisar. Composició i desenvolupament del projecte.  
5. Cos de Mestres de Taller d'Arts Plàstiques i Disseny  
5.1. Distribució de places per especialitats, codis i sistemes d'accés  
Codis Especialitat Ingrés lliure Total  
71 Decoració 2 2  
72 Disseny industrial 3 3  
 Totals 5 5  
5.2. Titulació exigida:  
Els aspirants al cos de Mestres de Taller d'Arts Plàstiques i Disseny hauran de complir, a més de les condicions generals els següents requisits: estar en possessió o en condicions d'obtenir el títol de diplomat, enginyer tècnic, arquitecte tècnic o equivalent, a l'efecte de prestar docència. Els qui al·leguen les titulacions que es detallen en l'annex I del Reial Decret 573/91 com a equivalents, a l'efecte de prestar docència, hauran d'acreditar, a més, l'experiència professional, de dos anys almenys, en un camp laboral relacionat amb l'especialitat a què s'aspire, o l'exercici efectiu de la docència en l'especialitat corresponent durant almenys divuit mesos.  
Si no es tenen les titulacions anteriors poden presentar-se per a l?ingrés en aquest cos els qui, havent prestat serveis com a funcionaris interins en els cossos integrats en aquest, durant un temps mínim de tres cursos acadèmics continus, continuaven prestant-los. a l?entrada en vigor de la Llei Orgànica 1/1990, d'Ordenació General del Sistema Educatiu.  
5.3. Fases del procés selectiu:  
S'ajustaran al que disposa la base comuna 6 d'aquesta convocatòria.  
5.4. Qüestionaris:  
- Decoració: annex III, Ordre 30.3.85 (BOE 9 abril)  
- Disseny Industrial: annex II, Ordre 3.3.88 (BOE 9 març), correcció errors (BOE 22.3.88)  
5.5. Les especialitats en què es realitzaran continguts de tipus pràctic són les següents:  
Disseny industrial  
Consistirà en una prova comuna per a tots els opositors, prèvia a l?exposició del tema:  
Es valoraran en un supòsit, el desenvolupament del qual no excedirà els 7 dies, que serà establert pel tribunal corresponent, d?acord amb el que es disposa a continuació:  
Coneixement del procés de disseny, plantejament didàctic, metodologia, etapes i documents.  
Decoració  
Consistirà en un aprova comuna per a tots els opositors, prèvia a l?exposició del tema.  
Es valoraran en un supòsit, el desenvolupament del qual no excedirà els 10 dies, que serà establert pel tribunal corresponent, d?acord amb el que es disposa a continuació:  
a) Coneixement dels sistemes operatius en la projecció tridimensional, sistema paral·lel i cònic. Tècniques i procediments per a l'aplicació del color.  
L'esbós, el croquis i la projecció de disseny del mobiliari.  
6. Cos de professors de Música i Arts Escèniques d'accés.  
6.1. Distribució de places per especialitats codis i sistemes  
Codis Especialitat Ingrés lliure Total  
81 Canto 3 3  
82 Música de cambra 1 1  
83 Oboe 1 1  
84 Percussió 1 1  
85 Pianista acompanyant canto 2 2  
86 Pianista acompanyant dança 4 4  
87 Solfeig y teoria de la música 2 2  
88 Violí 5 5  
89 Violoncel 2 2  
90 Piano 2 2  
 Totals 23 23  
6.2. Titulació exigida:  
Els aspirants al cos de professors de Música i Arts Escèniques hauran de complir, a més de les condicions generals els següents requisits: estar en possessió o en condició d'obtenir el títol de doctor, llicenciat, arquitecte, enginyer o equivalent a l'efecte de prestar docència. Conformement al que preveu la disposició transitòria tercera del Reial Decret 574/91 es consideren equivalents per a aquesta convocatòria els títols i certificats expedits per els conservatoris, escoles superiors de Cant i escoles d'Art Dramàtic i de Dansa que habilitaven per a l'ingrés en el cos de professors Auxiliars de Conservatori de Música, Escoles Superiors de Cants i Escoles Superiors d'Art Dramàtic i Dansa, ara integrat en el Cos abans esmentat.  
Quan no es tinguen les titulacions anteriors podran presentar-se a aquest procediment d'ingrés en aquest cos els qui, havent prestat serveis com a funcionaris interins en els cossos integrats en aquest durant un temps mínim de tres cursos acadèmics, continuaven prestant-lo a l'entrada en vigor de la Llei Orgànica 1/1990, d'Ordenació General del Sistema Educatiu.  
6.3. Fases del procés selectiu  
S'ajustaran al que disposa la base comuna 6 d'aquesta convocatòria.  
6.4. Qüestionaris:  
- Cant: Annex I, Ordre 4.4.91 (BOE 9)   
- Música Cambra: Annex I, Ordre 4.4.91 (BOE 9)   
- Oboè: Annex II, Ordre 4.4.91 (BOE 9)   
- Percussió: Annex I, Ordre 4.4.91 (BOE 9)   
- Pianista acompanyant: Annex I, Ordre 4.4.91 (BOE 9)   
- Plano: Annex 1, Ordre 4.4.91 (BOE 9)   
- Solfeig i Teoria de la Música: Annex I, Ordre 4.4.91 (BOE 9)   
- Violi: Annex I, Ordre 4.4.91 (BOE 9)   
- Violoncel: Annex 1, Ordre 4.4.91 (BOE 9)  
6.5. Especialitats amb continguts de tipus pràctic. Desenvolupament.  
Comú per a totes les especialitats  
Per a totes les especialitats de Música, l'exposició oral a què es refereix l'apartat 6.3.2 de la base comuna 6 d'aquesta convocatòria inclourà una anàlisi estètica-formal d'una obra o fragment, proposat pel tribunal, que per als instrumentistes haurà d'incloure digitació, articulació i fraseig. La preparació, exposició oral i debat d'aquesta anàlisi es realitzarà dins el temps establerts en l'apartat esmentat.  
Específics per a cada especialitat  
Es realitzaran, una vegada conclosa l?exposició i el debat a què es refereix l'apartat 6.3.2 de la base comú 6, d?acord amb el que es disposa a continuació:  
Cant  
Presentació d'un programa de concert triat per l'opositor. Hauran d'incloure's obres de distintes èpoques i estil i es cantarà, almenys, en espanyol, italià francès i alemany. L'opositor haurà d'actuar les obres que el tribunal seleccione del dit programa durant un temps que no serà inferior a 30 minuts. L'opositor podrà dur un pianista acompanyant.  
Es valorarà la dificultat tècnica i l?interés artístic del programa presentat.  
Oboè  
Presentació d'un programa de concert triat per l?opositor. Estaran incloses, almenys, una obra clàssica, una romàntica i una altra del segle XX, totes aquestes publicades. L'opositor interpretarà les obres que el tribunal seleccione del dit programa, durant un temps que no podrà ser inferior a 40 minuts.  
L'opositor podrà aportar els seus acompanyants.  
Es valorarà la dificultat tècnica i l?interés artístic del programa presentat.  
Música de Cambra  
Presentació d'un programa de concert triat per l?opositor en el qual estaran incloses obres de la seua especialitat instrumental, totes aquestes publicades, que pertanyen a diverses agrupacions de cambra i a diversos estils i èpoques. L'opositor interpretarà les obres que el tribunal seleccione del dit programa, durant un temps que no podrà ser inferior a 40 minuts.  
Es valorarà la dificultat tècnica i l?interés artístic del programa presentat.  
L'opositor podrà aportar els seus acompanyants.  
Percussió  
Presentació d'un programa de concert triat per l?opositor en què s'utilitzen diversos instruments de percussió. Totes les obres hauran d'estar publicades i almenys una haurà de ser de textura polifònica. L'opositor interpretarà les obres que el tribunal seleccione del dit programa, durant un temps que no podrà ser inferior a 40 minuts.  
Es valorarà la dificultat tècnica i l?interés artístic del programa presentat.  
Plano  
Presentació d'un programa de concert triat per l?opositor. Estaran incloses, almenys, una obra polifònica, una clàssica, una romàntica i una altra del segle XX, totes aquestes publicades. L'opositor interpretarà les obres que el tribunal seleccione del dit programa, durant un temps que no podrà ser inferior a 40 minuts.  
Es valorarà la dificultat tècnica i l?interés artístic del programa presentat.  
Pianista acompanyant (Cant)  
Presentació d'un programa de concert per a veu i piano triat per l?opositor. Estaran incloses, almenys, un cicle complet de lieder i un cicle complet de cançons espanyoles, totes aquestes publicades. L'opositor interpretarà les obres que el tribunal seleccione del dit programa, durant un temps que no podrà ser inferior a 40 minuts. Improvisació al piano d'una obra o fragment per a veu i acompanyament pianístic proposat pel tribunal.  
Es valorarà la dificultat tècnica i l?interés artístic del programa presentat.  
L'opositor podrà aportar el seu acompanyant.  
Pianista acompanyant (Dansa)  
Interpretació al piano acompanyant un ballarí de dues obres, una de ballet clàssic i una altra de dansa espanyola, triades per l?opositor. Improvisació al piano d'una obra musical o fragment proposat pel tribunal, acompanyant un ballarí.  
Es valorarà la dificultat tècnica i l?interés artístic del programa presentat.  
L'opositor podrà aportar el seu acompanyant.  
Solfeig i Teoria de la Música  
Entonació, a primera vista, d'una lliçó de solfeig, improvisació del seu acompanyament i realització d'un dictat musical a tres veus. La lliçó i el dictat seran composats expressament pel tribunal per a aquest concurs-oposició. (Temps màxim per a la realització: 2 hores).  
Violí  
Presentació d'un programa de concert triat per l?opositor. Estaran incloses, almenys, una obra barroca una clàssica, una romàntica, una impressionista i una altra del segle XX, totes aquestes publicades. L'opositor interpretarà les obres que el tribunal seleccione del dit programa, durant un temps que no podrà ser inferior a 40 minuts.  
Es valorarà la dificultat tècnica i l?interés artístic del programa presentat.  
L'opositor podrà aportar el seu acompanya  
Violoncel  
Presentació d'un programa de concert triat per l?opositor. Estaran incloses, almenys, una obra barroca, una clàssica, una romàntica, una impressionista i una altra del segle XX, totes aquestes publicades. L'opositor interpretarà les obres que el tribunal seleccione del dit programa, durant un temps que no podrà ser inferior a 40 minuts.  
Es valoraran la dificultat tècnica i l?interés artístic del programa presentat.  
L'opositor podrà aportar el seu acompanyant.  
BASE FINAL  
Aquesta convocatòria i tots els actes administratius que deriven d'ella, i també l'actuació dels tribunals podran ser impugnats en els casos i en la forma establerts en la Llei de Procediment Administratiu. Així mateix, l'Administració podrà, si s'escau, procedir a la revisió de les resolucions dels òrgans de selecció, conformement al que preveu en l?esmentada Llei.  
València, 29 d'abril de 1991.  
El Conseller de Cultura, Educació i Ciència,   
ANTONIO ESCARRE I ESTEVE  
ANNEX I  
Barem per a la valoració dels mèrits per a l'accés de funcionaris docents dels cossos o escales classificats en el grup «B» als cossos de professors d'ensenyament secundari i professors d'arts plàstiques i disseny.  
Veure imatge